CELEX: C2007/095/09
Language: et
Date: 2007-04-28 00:00:00
Title: Kohtuasi C-34/05: Euroopa Kohtu (teine koda) 1. märtsi 2007 . aasta otsus (College van Beroep voor het bedrijfsleven (Madalmaad) eelotsusetaotlus) — Maatschap J. en G.P. en A.C. Schouten versus Minister van Landbouw, Natuur en Voedselkwaliteit (Ühenduse toetuskavad — Määrus (EMÜ) nr 3887/92 — Veise- ja vasikalihaturg — Määrus (EÜ) nr 1254/1999 — Kasutatav söödamaa — Mõiste — Erilisatasu — Määramise tingimused — Kõnealusel ajavahemikul ajutiselt üleujutatud maatükk)

28.4.2007   
            
            
               ET
            
            
               Euroopa Liidu Teataja
            
            
               C 95/6
            
         Euroopa Kohtu (teine koda) 1. märtsi 2007. aasta otsus (College van Beroep voor het bedrijfsleven (Madalmaad) eelotsusetaotlus) — Maatschap J. en G.P. en A.C. Schouten versus Minister van Landbouw, Natuur en Voedselkwaliteit
   (Kohtuasi C-34/05) (1)
   
   (Ühenduse toetuskavad - Määrus (EMÜ) nr 3887/92 - Veise- ja vasikalihaturg - Määrus (EÜ) nr 1254/1999 - Kasutatav söödamaa - Mõiste - Erilisatasu - Määramise tingimused - Kõnealusel ajavahemikul ajutiselt üleujutatud maatükk)
   (2007/C 95/09)
   Kohtumenetluse keel: hollandi
   Eelotsusetaotluse esitanud kohus
   College van Beroep voor het bedrijfsleven
   Põhikohtuasja pooled
   
      Hageja: Maatschap J. en G. P. en A. C. Schouten
   
      Kostja: Minister van Landbouw, Natuur en Voedselkwaliteit
   Kohtuasja ese
   Nõukogu 17. mai 1999. aasta määruse (EÜ) nr 1254/1999 veise- ja vasikalihaturu ühise korralduse kohta (EÜT L 160, lk 21) artikli 12 lõike 2 punkti b ning komisjoni 23. detsembri 1992. aasta määruse (EMÜ) nr 3887/92, milles sätestatakse üksikasjalikud eeskirjad ühenduse teatavate toetuskavade ühtse haldus- ja kontrollisüsteemi kohaldamiseks (EÜT L 391, lk 36), artikli 2 lõike 1 punkti c tõlgendamine — “Kasutuses olev ”söödamaa — Asjassepuutuval ajavahemikul ajutiselt üleujutatud maa.
   Resolutiivosa
   Nõukogu 17. mai 1999. aasta määruse (EÜ) nr 1254/1999 veise- ja vasikalihaturu ühise korralduse kohta artikli 12 lõike 2 punkti b ja nõukogu 23. detsembri 1992. aasta määruse (EMÜ) nr 3887/92, milles sätestatakse üksikasjalikud eeskirjad ühenduse teatavate toetuskavade ühtse haldus- ja kontrollisüsteemi kohaldamiseks, artikli 2 lõike 1 punkti c tuleb tõlgendada nii, et söödamaana deklareeritud maatükki saab käsitada “kasutatavana”, kui esiteks on see mõeldud üksnes seal peetavate loomade toitmiseks kogu kalendriaasta jooksul ja kui teiseks oli seda tegelikult võimalik kasutada vähemalt seitsme kuu jooksul selles kalendriaastas alates siseriiklike õigusnormidega sätestatud kuupäevast, mis jääb ajavahemikku 1. jaanuarist 31. märtsini, ning isegi siis, kui eelkõige ajutise üleujutuse tõttu ei asunud loomad sel maatükil pidevalt.
   
      (1)  ELT C 93, 16.4.2005.